Eda glasbruk

Eda glasbruk er et tettsted i Eda kommune i Värmlands län i landskapet Värmland i Sverige. I 2010 hadde tettstedet 233 innbyggere.

Stedet har fått sitt navn fra det tidligere glassverket på stedet. Eda glasbruk er i dag et handelssted som lever av grensehandelen med Norge. I løpet av 2005 og 2006 ble det åpnet to kjøpesentre, EuroCash og Eda Supermarket'''. Den harde konkurransen medførte at Sveriges eldste landhandel, Eda Brukshandel, ble tvunget til å legge ned sin virksomhet.

I 1780 dro Frantz Ferdinand Landgraff (1754-1817) fra Böhmen, Tyskland, til Sverige, hvor han skulle anlegge et glassverk i Eda. Eda glasbruk ble startet opp i 1835 av Carl Christopher Lampa og Lars Wilhelm Ahlbom. I 1927 kom Edward og Gerda Strömberg til Eda. Strömberg begynte sin karriere som formgiver ved Eda. I 1933 opphørte glassproduksjonen ved Eda, men i 1935 startet arbeiderne sammen med Kooperativa föreningen'' i Charlottenberg virksomhet ved glassverket igjen. Det ble imidlertid nedlagt på nytt i 1940 på grunn av mangel på materialer og arbeidskraft på grunn av andre verdenskrig. I 1943 gjenopptok Birger Eklund fra Trelleborg glassproduksjonen, men virksomheten ble lagt ned for godt i 1953 på grunn av konkurranse fra andre land. Eda er mest kjent for sitt lysterglass fra 1920-tallet, Gerda Strömbergs glass fra begynnelsen av 1930-tallet og det mørkeblå glasset med sølvmalinger fra 1950-tallet.

Idag er fabrikkbygningene borte. De ble revet sommeren 2005 for å gi plass for byggingen av kjøpesenteret EuroCash.

 Referanser 

 Eksterne lenker 
 Eda Glasmuseum 

Kategori:Tettsteder i Värmlands län
Kategori:Eda kommune